b'\n_START_ARTICLE_\nSOSUS\n_START_PARAGRAPH_\nSOSUS je akronim Sound Surveillance System: je sistem podmorskih akusti\xc4\x8dnih prislu\xc5\xa1kovalnih naprav namenjen sprva detektiranju sovjetskih podmornic ki so morale pre\xc4\x8dkati ta sistem za napade na zahod. SOSUS so namestili v Atlantskem oceanu blizu Grenlandije, Islandije in Zdru\xc5\xbeenega kraljestva in tudi na razli\xc4\x8dnih lokacijah na Pacifiku. Pozneje so dodali \xc5\xa1e mobilni sistem Surveillance Towed Array Sensor System (SURTASS). Kasneje je postal del Integrated Undersea Surveillance System (IUSS)._NEWLINE_Razvoj SOSUS-a se je za\xc4\x8del leta 1949, ko je Ameri\xc5\xa1ka mornarica za\xc4\x8dela razvijati protipodmorni\xc5\xa1ki sistem. Imel je prora\xc4\x8dun $10 milijonov letno in njegova glavna naloga je bila detektiranje vse \xc5\xa1tevil\xc4\x8dnej\xc5\xa1ih sovjetskih dizelskih podmornic. Odlo\xc4\x8dili so se za opazovanje nizkofrekven\xc4\x8dnega zvoka SOFAR z ve\xc4\x8d hidrofoni in procesno ustanovo, ki je lahko detektirala pozicije podmornic s traingulacijo na stotine kilometrov dale\xc4\x8d.'